text: "Wato abin da hadisin yake nuni da shi shi ne cewa matukar dai jagorancin wani tsari na al'umma ya kasance a hannun wasu mutane lalatattu kuma azzalumai sannan kuma batattu, to kuwa kokari da yunkurin muminan mutanen da suke cikin wannan al'umma babu inda zai je; sannan kuma idan aka samu wasu mutane a cikin wannan al'umma da suka mika wuya ga wadannan azzaluman da kuma yi musu biyayya, to kuwa Allah zai azabtar da su. Ko da yake a cikin shi kansa wannan hadisin an yi magana kan kishiyar hakan inda yake cewa: ""Sannan kuma zan yafe wa duk wani daga musulmin da ya yi biyayya ga wani shugaba mai shiryarwa daga wajen Allah, ko da kuwa a cikin ayyukansu sun zamanto masu zalunci da sabo""."